Elektrotehnička i ekonomska škola

Nova Gradiška

Na temelju članka 107. Zakona o odgoju i obrazovanju u osnovnoj i srednjoj školi  (NN br. 87/08., 86/09., 92/10., 105/10., 90/11., 16/12., 86/12.,  94/13., 152/14., 7/17., 68/18.),

Elektrotehnička i ekonomska škola, Nova Gradiška dana 31.10.2019. god. raspisuje

**N A T J E Č A J**

 za radno mjesto

**1. nastavnik hrvatskog jezika** - 1 izvršitelj/ica na određeno nepuno vrijeme, 20 sati ukupnog tjednog zaduženja, do povratka radnice koja se nalazi na roditeljskom dopustu na rad

**Uvjeti:**

Osim općih uvjeta sukladno općim propisima o radu kandidati trebaju zadovoljiti i posebne uvjete propisane Zakonom o odgoju i obrazovanju u osnovnoj i srednjoj školi  i Pravilnikom o stručnoj spremi i pedagoško - psihološkom obrazovanju nastavnika u srednjem školstvu (NN br. 1/96., 80/99.).

Na radno mjesto iz natječaja ne može biti primljena osoba za čiji prijem postoji zapreka temeljem članka 106. Zakona o odgoju i obrazovanju u osnovnoj i srednjoj školi.

**Rok za podnošenje prijava je 8 dana od objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.**

Uz pisanu prijavu, u kojoj je potrebno navesti osobne podatke (ime i prezime, adresu prebivališta odnosno boravišta, broj telefona/mobitela, prema mogućnosti kandidata e - mail adresu, naziv radnog mjesta na koje se kandidat prijavljuje), kandidati su dužni priložiti:

-životopis

-dokaz o stručnoj spremi

-dokaz o državljanstvu

-uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

- potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Prijavu na natječaj je potrebno vlastoručno potpisati.

Potpunom prijavom smatra se ona koja sadrži sve podatke i priloge navedene u natječaju.

Kandidat koji nije podnio pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom propisu.

Pozivaju se osobe iz članka 102. stavak 1. - 3. Zakona o hrvatskim braniteljima iz domovinskog rata i članovima njihovih obitelji (NN br. 121/17.) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji.

S prijavljenim kandidatima obavit će se razgovor (intervju) sukladno Pravilniku o načinu i postupku zapošljavanja u Elektrotehničkoj i ekonomskoj školi, Nova Gradiška. O vremenu i mjestu provedbe razgovora s kandidatima (intervjua), kandidati će biti obaviješteni najmanje 5 dana prije održavanja razgovora (intervjua) putem web stranice škole.

http://www.ees.hr

Za kandidata koji ne pristupi intervjuu, smatrat će se da je povukao prijavu na natječaj te se u daljnjem postupku više neće smatrati kandidatom prijavljenim na natječaj.

Prijavom na natječaj kandidati su suglasni da škola kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podatka.

Potrebna dokumentacija prilaže se u neovjerenoj preslici, a prije izbora kandidata predočit će se izvornik.

Natječajna dokumentacija se neće vraćati kandidatima.

Nepotpune i/ili nepravovremene prijave neće se razmatrati.

**Na natječaj se mogu javiti osobe oba spola**.

Temeljem odredbe članka 103. stavak 3. Zakona o hrvatskim braniteljima iz domovinskog rata i članovima njihovih obitelji (NN br. 121/17.) poveznica na internetsku stranicu Ministarstva:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

**Rezultati natječaja bit će objavljeni na web stranici škole**

http://www.ees.hr

te se smatra da je dostava obavljena svim kandidatima istekom 8 dana od dana objave.

Prijave s dokazima o ispunjavanju uvjeta natječaja slati na adresu:

Elektrotehnička i ekonomska škola, Ljudevita Gaja 24, 35400 Nova Gradiška

 Ravnateljica:

                                                                        Sanja Müller-Zoričić,dipl.inf.